**նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**\_\_\_ \_\_\_\_\_\_\_\_\_\_\_\_ 2017 ԹՎԱԿԱՆԻ N\_\_\_\_Ն**

ՏՐԱՄԱԴՐՎԱԾ ԲՅՈՒՋԵՏԱՅԻՆ ՎԱՐԿԵՐԻ ՄԱՐՄԱՆ ԺԱՄԿԵՏՆԵՐՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԹՈՒՅԼՏՎՈՒԹՅԱՆ ԵՎ ՊԱՐՏՔԸ ՄԱՐԵԼՈՒ ՄԱՍԻՆ

Համաձայն Հայաստանի Հանրապետության քաղաքացիական օրենսգրքի 431-րդ հոդվածի և Հայաստանի Հանրապետության կառավարության 1998 թվականի մարտի 9-ի N 168 որոշման 1-ին կետով հաստատված կարգի 23-րդ կետի՝ Հայաստանի Հանրապետության կառավարությունը որոշում է.

1. Հայաստանի Հանրապետության ֆինանսների նախարարին թույլատրել`

1) Հայաստանի Հանրապետության կառավարության 2013 թվականի հոկտեմբերի 3-ի N 1069-Ն որոշման հիման վրա Հայաստանի Հանրապե­տու­թյան ֆինանսների նախարարության և «Հայաստանի փոքր և միջին ձեռնարկատիրության զարգացման ազգային կենտրոն» հիմնադրամի միջև 25.10.2013 թվականին կնքված N 6/2013 վարկային պայմանագրում կատարել համապատասխան փոփոխություն՝ սահմանելով, որ 2017 թվականի ապրիլի 1-ին վճարման ենթակա 2,053,759 ԱՄՆ դոլար վարկի հիմնական գումարի և դրա նկատմամբ հաշվարկված 435,841 ԱՄՆ դոլար տոկոսագումարի մարումն իրականացվելու է սկսած 2017 թվականի հուլիսի 20-ից մինչև 2017 թվականի դեկտեմբերի 20-ը ընկած ժամանակահատվածում՝ հավասարաչափ ամսեկան մարումներով,

2) Հայաստանի Հանրապետության կառավարության 2015 թվականի ապրիլի 16-ի N 376-Ն որոշման հիման վրա Հայաստանի Հանրապե­տու­թյան ֆինանսների նախարարության և Լեռնային Ղարաբաղի Հանրապետության ֆինանսների նախարարության միջև 17.04.2015 թվականին կնքված N 2/2015 վարկային պայմանագրում կատարել համապատասխան փոփոխություն՝ սահմանելով, որ 2017 թվականի մարտի 25-ից մինչև 2019 թվականի դեկտեմբերի 25-ը վճարման ենթակա վարկի հիմնական գումարների մարումն իրականացվելու է սկսած 2018 թվականի մարտի 25-ից, հետևյալ կերպ՝ 2018 թվականի համար 4,480,000 ԱՄՆ դոլար, 2019 թվականի համար 4,480,000 ԱՄՆ դոլար և 2020 թվականի համար 11,040,000 ԱՄՆ դոլար, իսկ 2017 թվականի մարտի 25-ին վճարման ենթակա 232,670 ԱՄՆ դոլար տոկոսագումարի վճարումը իրականացվելու է սկսած 2017 թվականի հուլիսի 20-ից մինչև 2017 թվականի դեկտեմբերի 20-ը ընկած ժամանակահատվածում՝ հավասարաչափ ամսեկան մարումներով,

3) Հայաստանի Հանրապետության կառավարության 2015 թվականի օգոստոսի 18-ի N 947-Ն որոշման հիման վրա Հայաստանի Հանրապե­տու­թյան ֆինանսների նախարարության և Լեռնային Ղարաբաղի Հանրապետության ֆինանսների նախարարության միջև 24.08.2015 թվականին կնքված N 3/2015 վարկային պայմանագրում կատարել համապատասխան փոփոխություն՝ սահմանելով, որ 2017 թվականի մարտի 10-ին վճարման ենթակա 201,205,479 ՀՀ դրամ տոկոսագումարի վճարումը իրականացվելու է սկսած 2017 թվականի հուլիսի 20-ից մինչև 2017 թվականի դեկտեմբերի 20-ը ընկած ժամանակահատվածում՝ հավասարաչափ ամսեկան մարումներով:

2. Դադարեցնել սույն որոշման 1-ին կետում նշված վարկային պարտավորությունների գծով նախատեսված վճարման ժամկետների կետանցի համար 2017 թվականի հունվարի 1-ից մինչև սույն որոշման ընդունման օրը հաշվարկված տույժերով ձևավորված պարտավորությունները` պարտքը ներելու միջոցով:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ԿԱՐԵՆ ԿԱՐԱՊԵՏՅԱՆ